  Туспуктэм: Григорий Фомин Наталия Сильвестрова Ижкарысь искусстроосъя 2 номеро нылпи школалэн ӵектосэз Азьмуртлэн лулчеберет кичӧлтонъёсъя фондэзлэн кыкетӥ вожвылъяськоназ грант утӥз. Со ӵектос улсын Удмуртиын нылпиослэсь но егитъёслэсь симфони оркестрзэс кылдытозы. Со сярысь кар администрацилэн пресс-службазы ивортӥз. Оркестре шудӥсьёсты быръён 2023-тӥ арын куарусёнэ кутскоз. Егит крезьгурасьёс понна кык творческой смена-интенсив ортчытозы. 2024-тӥ арын южтолэзе соос мастер-классъёсы пыриськозы. Нылпиослэн но егитъёслэн оркестрзылэн репертуараз удмурт классикъёслэн но дано крезьгурчилэн П. И. Чайковскийлэн ужъёссы пырозы. Пиналъёсын дышетӥсьёс ужалозы, огъям репетициос радъяськозы, Удмуртиысь кун симфони оркестрысь ӧнерлыко артистъёсын ӵош произведениосты былэсъялозы. Нылпиослэн но егитъёслэн симфони оркестренызы вуоно арын «П. И. Чайковскийлэн вордскем Шаераз» 67-тӥез фестивальын тодматозы. Тодэ вайытом, 7-9 пӧсьтолэзе Ижкарын но Воткаын Искусствоосъя «П. И. Чайковскийлэн вордскем шаераз» («На Родине П. И. Чайковского») 66-тӥез фестиваль ортчоз. Фестивалез Удмуртилэн шоркараз Антон Беляев но Therr Maitz группа усьтозы. Тегъёс: крезьгур нылпиос егитъёс Ижкар Удмуртия  